ตลท. แขวน SP หุ้น JTS พ่วง “แคชบาลานซ์” ระดับ 3 หลังราคาทะยานแรง
ตลท. แขวน SP หุ้น JTS พ่วง “แคชบาลานซ์” ระดับ 3 หลังราคาทะยานแรง 19% ให้มีผล 20 พ.ค.-9 มิ.ย.65
ตลท. แขวน SP หุ้น JTS พ่วง “แคชบาลานซ์” ระดับ 3 หลังราคาทะยานแรง 19% ให้มีผล 20 พ.ค.-9 มิ.ย.65
19 พ.ค. 2565

ตลาดหลักทรัพย์แห่งประเทศไทย (ตลท.) ประกาศหลักทรัพย์ที่เข้าข่ายมาตรการกำกับการซื้อขาย ระดับ 3 : ห้าม Net settlement, ห้ามคำนวณวงเงินซื้อขาย และ Cash Balance ได้แก่ บริษัท จัสมิน เทคโนโลยี โซลูชั่น จำกัด (มหาชน) หรือ JTS ตั้งแต่วันที่ 20 พฤษภาคม – 9 มิถุนายน 2565
นอกจากนี้ ตลาดหลักทรัพย์ฯ ยังขึ้นเครื่องหมาย SP หุ้น JTS ในวันที่ 20 พฤษภาคม 2565 ถึงวันที่ 20 พฤษภาคม2565 เนื่องจากการซื้อขายผิดไปจากสภาพปกติโดยไม่มีปัจจัยพื้นฐานรองรับ จนเป็นเหตุให้เข้าข่ายมาตรการกำกับการซื้อขาย Level 3
อย่างไรก็ตามการหยุดพักการซื้อขาย 1 วันทำการตามที่ระบุข้างต้น ในวันทำการถัดไปยังคงกำหนดให้ซื้อด้วยบัญชี Cash Balance, ห้ามคำนวณวงเงินซื้อขาย และห้าม Net Settlement
โดยวันนี้ (19 พ.ค. 2565) ราคาหุ้น JTS ปิดตลาดที่ระดับ 368 บาท ปรับตัวขึ้น 60 บาท หรือ 19.48% ด้วยมูลค่าการซื้อขาย 243.65 ล้านบาท 